**Par līdzekļu izdalīšanu no atsavināšanas procesā iegūtajiem līdzekļiem**

**Ernsta Glika Alūksnes Valsts ģimnāzijai**

 Izskatot Ernsta Glika Alūksnes Valsts ģimnāzijas 14.02.2023. iesniegumu Nr. AVG/1-14/23/15, kas reģistrēts Alūksnes novada pašvaldībā 14.02.2023. ar Nr. ANP/1-42/23/605,

ņemot vērā Alūksnes novada pašvaldības Attīstības programmas 2022.-2027.gadam Investīciju plāna 2.1.1.punktu un Alūksnes novada pašvaldības domes 28.07.2022. lēmumu Nr.285 “Par žalūziju iegādi Ernsta Glika Alūksnes Valsts ģimnāzijai”,

pamatojoties uz Pašvaldības likuma 4.panta pirmās daļas 4.punktu, 10.panta pirmās daļas 19.punktu, Likuma par budžetu un finanšu vadību 41.1 panta pirmās daļas 5.punktu, Alūksnes novada pašvaldības 27.05.2010. noteikumu Nr.4/2010 “Kārtība, kādā tiek sadalīti atsavināšanas procesā iegūtie līdzekļi par Alūksnes novada administratīvajām teritorijām” 1.2.punktu,

1. Izdalīt no atsavināšanas procesā iegūtajiem līdzekļiem finansējumu 9 775,00 EUR (deviņi tūkstoši septiņi simti septiņdesmit pieci *euro*) apmērā Ernsta Glika Alūksnes Valsts ģimnāzijai žalūziju iegādei un uzstādīšanai.
2. Finansējumu attiecināt uz 092130 uzskaites dimensijas kodu – Ernsta Glika Alūksnes Valsts ģimnāzija
3. Alūksnes novada pašvaldības Centrālās administrācijas Finanšu nodaļai nodrošināt iepriekš minēto līdzekļu iekļaušanu Alūksnes novada pašvaldības budžeta 2023.gadam projektā.
4. Lēmums stājas spēkā ar tā pieņemšanu.